  Наталья Тетерина Удмурт кырӟанъя «Элькуновидение-2018» вожвылъяськонын Кияса ёрослэсь данзэ Мария Бочкарёва утёз. Конкурсын со анай-атаезлэсь «Вордӥськем палъёс» кырӟанзэс быдэстоз. Со сярысь ивортодэтъя «Удмуртия» агентстволы ачиз кырӟась вераз. Та кырӟан туж кемалась ни, но записьсэ ньыль ар талэсь азьло мон гожтӥ Мария Бочкарёва, кырӟасьСолэн кылъёсызъя, кырӟан борды яратон Мариялы анай-атаез пичи дырысен пыӵатӥзы. Соос асьсэос дышетӥсьёс луыса ужало ке но, шыкысазы одӥг гинэ кырӟан ӧвӧл ни. Крезьгурен рос-прос тунсыкъяськыны Мария Бочкарёва «Куарагур» ӵектосэ пыриськемез бераз кутскиз. Нош али нылаш Казаньысь консерваториын дышетске, нош удмурт эстрада солэн яратоно ужез луэ. «Элькуновидение» пыриськыны кырӟасьлы Киясаысь лулчеберетъя ёрос юртын ужасьёс дэмлазы. Вуж Салья гуртын вордскем нылашез отын чебер куараезъя тодо. Мария Бочкарёва пичи дырысеныз Ижкарын будэмын ке но, вожвылъяськонын вордскем палъёсызлэсь данзэ утемез потӥз. Али Бигерын дышетске бере, «Элькуновидение» конкурслы дасяськыны туж ик капчи ӧвӧл, пусъе Мария Бочкарёва. Концертъёсы татын (Казаньын – ред.) но мынам, туж ик лэземзы уг поты. Соин ик секытэнгес озьы ветлӥськом ни Мария Бочкарёва, кырӟасьТодэ вайытом, Кияса ёросысь сяна, та дыре «Элькуновидение-2018» вожвылъяськонэ Эгра каргуртысь, Эгра ёросысь, Дэри, Алнаш, Можга, Юкаменск, Сюмси ёросъёсысь куриськонъёс вуизы. Озьы ик мылкыдзэс веразы Можга кар, Балезино но Вотка ёросъёс. Тегъёс: Лулчеберет Удмуртия кырӟан Кияса Элькуновидение  